עומר אדם

עומר אדם (נולד ב-22 באוקטובר 1993) הוא זמר ישראלי. אדם נולד בקרוליינה הצפונית שבארצות הברית. בגיל שלוש חזר עם משפחתו לישראל. התגורר במושב משמר השבעה עד 2017. בשנת 2005 השתתף בתחרות השירים "שיר נולד", כששר לצדו של טל מוסרי את השיר "ילד פלא". מוצא משפחתו קווקזי מצד האב, ואשכנזי מצד אימו. אביו רס"ן יניב אדם, שימש סגן מפקד יחידת שלדג וסמג"ד של גדוד הצנחנים 202. סבתו מצד אימו היא האמנית אביבה שמר וסבו הוא אלוף-משנה וניצב משנה שמואל אדם, שהוא בן דודו של האלוף יקותיאל אדם. קרוב משפחה נוסף הוא יקותיאל רבאייב, שנפל בהגנה על פתח תקווה כשומר המושבה ב-1917. אדם שירת בבה"ד 20 כחייל בחיל החימוש. עומר אדם השתתף בעונה השביעית של התוכנית "כוכב נולד". במהלך העונה חשף הבלוגר עומרי חיון כי אדם זייף את גילו האמיתי ברישום לתוכנית והצהיר כי הוא בן 16, אף על פי שהיה רק בן 15 – מתחת לגיל המינימום המוגדר בתקנות התוכנית. בעקבות החשיפה הודיע אדם על פרישה מהתוכנית. בהמשך שנת 2009 הוציא אדם סינגל בכורה שנקרא "להיאבד ברוח" ולאחריו הוציא את הסינגל "אל תבכי". בתחילת 2010 הוציא את הסינגלים "את בליבי", "נמס ממך" ובסוף חודש יולי הוציא סינגל נוסף, "חוזה בנשמה", שהיה שיר הנושא של התוכנית "חתונת השנה" בערוץ 2. באוגוסט של אותה שנה הוציא את השיר "הופה", תרגום עברי לשיר "OPA" של הזמר היווני גיאורגוס אלקאיוס שבוצע באירוויזיון 2010 (שם השיר ביוונית: Ωπα), ובדצמבר 2010 הוציא את אלבומו הראשון "נמס ממך". בשנת 2011, כחודשיים לאחר צאת אלבומו, הוציא אדם את הסינגל הראשון "מאושרת" שנכלל בתוך פרויקט האוסף "אחד סוכר שחור חזק". ב-15 ביוני 2011, כשהיה בן 17 ושמונה חודשים, הופיע לראשונה בפני קהל של אלפי אנשים בתיאטרון קיסריה, והפך לזמר הצעיר ביותר שהופיע בקיסריה. בינואר 2012 הוציא אדם את הסינגל "אל תחפשי". השיר נכלל באלבומו "ילד טוב ילד רע", שיצא לאור ב-29 בינואר. מתוכו התפרסמו גם השירים "מאושרת" ו"בניתי עלייך". בהמשך אותה שנה השתתף לצד סוכנו האישי אסף אטדגי בסדרת הדוקו-ריאליטי "הסוכנים". ביוני 2013 השתתף אדם במסגרת הפעילות הרשמית של שבוע הגאווה בתל אביב, וביצע את השיר "תל אביב", השיר המרכזי שליווה את מצעד הגאווה בתל אביב והאירועים מסביבו. אדם השתתף כזמר אורח באירוע המרכזי של מצעד הגאווה. בשנת 2013 הוא גם הוציא את האלבום "מוזיקה ושקט", וזכה בפרס כפתור הכסף מיוטיוב באותה שנה. בשנת 2014 הוציא עומר אדם את השיר "נועצת מבט". באותה שנה הוציא גם את השיר "מהפכה של שמחה" ביחד עם הזמר ליאור נרקיס, והוציא את השיר "מודה אני". בשנת 2015 שר את שיר הנושא של הסדרה "זגורי אימפריה". אדם ביצע את השיר "זמר שלוש התשובות" שבוצע במקור על ידי רבקה זהר וחודש בעבר על ידי זהבה בן, בגרסה מחודשת נוספת שבה – בשונה מהגרסאות הקודמות – הגבר עושה הכל למען האישה ולא להפך. במאי 2015 הוציא את השיר "בוקרשט". באוגוסט של אותה שנה יצא אלבומו הרביעי של אדם "מודה אני", ובהמשך השנה הוציא אדם אלבום הופעה משותף ביחד עם משה פרץ, בעקבות המופע המשותף שלהם "מהפכה". בינואר 2016, הוציא אדם את הסינגל "אחרי כל השנים". השיר זכה להצלחה והגיע למקום הראשון במצעד הפזמונים של רשת ג' ושל רדיו אמצע הדרך, ולמקום השני של מצעד הפזמונים של מדיה פורסט, כמו כן, זכה השיר בפרס אקו"ם על הישג השנה על שם משה וילנסקי. באפריל 2017, הוציא אדם את הסינגל "שדות של תירוצים". בשנת 2016 דחה אדם הצעה להופיע בפסטיגל בשל רצונו שלא להופיע בשבתות. שנה לאחר מכן השתתף בפסטיגל כאשר לראשונה בתולדותיו לא התקיימו הופעות בשבת בגלל דרישתו זו של אדם. בפסטיגל בשנה זו שנקרא "סטורי פסטיגל" השתתפו לצד אדם לי בירן, דניאל גד, שירה לוי, מיקי קם ועוד. ב-13 בפברואר 2017 הוציא את האלבום "אחרי כל השנים". בפברואר 2017 הוציא את השיר "מביט מהצד" שהגיע למקום ה-18 במצעד השנתי של גלגלצ לשנת תשע"ז ולמקום ה-17 במצעד השנתי של רשת גימל. ב-26 במרץ, הוציא את השיר "מזל" ביחד עם אייל גולן, שנכלל באלבומו החדש של גולן "לא פשוט להיות פשוט". ביוני יצא הסינגל "פרדייז". ביולי יצא הסינגל "פעם בחיים", הסינגל עצמו הגיע למקום ה-6 במצעד השנתי של גלגלצ לשנת תשע"ז. באותו חודש הוציא גם את השיר "בסוף הכל חולף", שהגיע למקום ה-4 באותו מצעד. באוקטובר 2017 פורסם שאדם נבחר להיות הפרזנטור המקומי למותג האופנה "Mango" הספרדי. בחודש זה הוציא את הסינגל "ככה זה מרגיש להתאהב", דואט עם אליאנה תדהר מתוך "סטורי של פסטיגל". חודשיים לאחר מכן הוציא עם שלמה ארצי דואט, שכתב ארצי, בשם "לא הפסקתי לחפש אותך". בינואר 2018 הוציא אדם את הסינגל "שני משוגעים". השיר נבחר למקום הראשון במצעד העברי השנתי של גלגלצ ואתר ynet לשנת תשע"ח (2018). במרץ 2018 הוציא אדם את השיר "חברות שלך". בהמשך השנה הוציא את השיר "בחורים טובים". השיר הואשם בטרנספוביה בעקבות שורה פוגענית הלועגת לנשים הטרנסג'נדריות בתאילנד: "וגילינו בתאילנד שהבנות לא בדיוק בנות". ב-24 במאי 2018, אדם שבר שיא כשמכר תוך שעה 30 אלף כרטיסים להופעה באצטדיון סמי עופר בעיר חיפה. במהלך שנת 2019 החל אדם להופיע כפרזנטור של בזק, בפרסומות של החברה בשיתוף עם גידי גוב. במאי 2019 רכש אדם, יחד עם קבוצת משקיעים, את מלון נווה אטי"ב. ב-6 ביוני הוציא אדם את המיני-אלבום הראשון שלו "5 בום!", המכיל חמישה שירים שכולם יצאו כסינגלים באותו היום ("יום השישי", "תתן לה פרחים", "תגידו לה & אהבה מטורפת", "טמפרטורה" ו"שיר הרווק"). ביולי 2019, הופיע אדם לראשונה בפארק הירקון מול קהל של כ-50,000 איש. ב-1 בינואר 2020 הוציא את אלבום האולפן השישי שלו, "Omer". כמו כן מתוכו הוציא את הסינגלים "ניפגש בשמחות", "כתבתי עלייך שיר" ו-"Beg", בשיתוף הזמרת נטע ברזילי. ב-26 בפברואר, הוציא את הסינגל "יש דברים שלא עושים" המשמש כפרסומת לרשת "אופטיקנה". בחודש אפריל הופיע אדם בערב יום העצמאות ה-72 למדינת ישראל, במסגרת המשדר המרכזי של ערוץ רשת 13. ב-6 באפריל, הוציא יחד עם המוזיקאי אליה רוסיליו את הסינגל "השתגע העולם" במסגרת הפרויקט "המחברת של אליה". ב-31 בדצמבר 2020 הוציא יחד עם המוזיקאי צ'יקו קסטיו מלהקת Gipsy Kings את הסינגל "Todo és la musica". בפברואר 2021 יצא מיני-אלבומו השני, The 8, אשר כולל חמישה שירים של אדם שהודלפו קודם לכן ושלושה סינגלים נוספים. ב-22 באפריל 2021 הוציא לאור את השיר "פרצופים" וב-5 במאי את "ירושלים". באוגוסט 2021 הוציא את המיני-אלבום 3, הכולל שלושה שירים. בהמשך החודש, הוציא את השיר "Dale Mami" יחד עם הזמר הפוארטו ריקני ניקי ג'אם. בדצמבר 2021 הוציא את הסינגל "קאקדילה" שעורר סערה ציבורית, בטענה כי הוא "בעל גוון פוגעני כלפי נשים יוצאות חבר המדינות". להגנתו טען שהוא ממוצא קווקזי ולכן השיר הוא הומור עצמי. ב-1 ביוני 2023 הוציא לאור את אלבומו השביעי, סוף העולם ובו שיתופי פעולה עם איזי ודויד ברוזה. ב-24 באוגוסט, הוציא את הסינגל "סטלות", גרסת כיסוי לשיר של המוזיקאי הישראל, שרק. השיר הגיע למקום ה-12 במצעד ההיטליסט. ב-13 בספטמבר הוציא לאור השיר "לא לבד" של פרויקט ותן חלקנו ביחד עם אביב אלוש. באוקטובר 2023 הוציא עם אינפקטד מאשרום את "תרקוד לנצח" לזכר נרצחי הטבח במסיבת הטבע ליד רעים. בנובמבר 2023, אדם והראפר שרק הוציאו יחד שיר חדש בשם "השמחה / מדברים על שלום", אותו הקדישו לזכרם של משה ואלעד אוחיון, שנהרגו כשחילצו תושבים מאופקים במהלך מתקפת הפתע על ישראל. השיר הוא מאשאפ של "מדברים על שלום" ו"השמחה" של צ'ולו. השיר הגיע למקום ה-35 במצעד ה"היטליסט" של מאקו. בפברואר 2024 פורסם כי מתנהלים מגיעים עם אדם הצפוי להופיע בטקס הדלקת המשואות ביום העצמאות בהר הרצל. ב-21 במרץ, הוציא אדם המיני-אלבום "חמישה לילות". ב-16 באפריל, הוציא את הסינגל "צמוד צמוד", ביחד עם שרק ואודיה. ב-26 במאי, הוציא את הסינגל "ראיתי עולם", ביחד שרק. ב-15 בספטמבר אדם הוציא את השיר "עברנו הכל". בדצמבר 2015 הקים עומר אדם ביחד עם משפחתו את קבוצת P.A.I Ltd (פי איי אי פרודקשן אדם אינבסמנט בע"מ) ההמתמחה ביצוג אמנים והשקעות. החברה מייצגת אמנים כגון עומר אדם עצמו, אושר כהן, אודיה, גל אדם, רואי אדם ושרק. ב-2018 החלה החברה בשיתוף פעולה עם מותג המשקפיים Verso, ובשנת 2019 הצטרפה גם חברת אופטיקנה לשיתוף הפעולה, שבמסגרתו היה עומר אדם לפרזנטור של המותג בישראל. יעדי המכירות לא הושגו והחל סכסוך משפטי בין שלוש החברות. בשנת 2021 חזר אדם לשמש כפרזנטור של המותג מבלי להיות שותף בו. בשנת 2021 השקיעה P.A.I כ-80 מיליון שקל בהקמת חוות שרתים תת-קרקעית בעפולה, יחד עם קבוצת אירופה ישראל ווקרן ליאן גרופ. בשנת 2022 השקיעה עם אותן שותפות בחוות שרתים ליד בית שמש. בינואר 2023 עבר אדם להתגורר בדובאי, יחד עם בת זוגו יעל שלביה. במאי 2023, לאחר כחמישה חודשים, חזרו השניים לישראל ומתגוררים במשמר השבעה. ערך מורחב – דיסקוגרפיה של עומר אדם 2010: נמס ממך 2012: ילד טוב ילד רע 2013: מוזיקה ושקט 2015: מודה אני 2017: אחרי כל השנים 2020: Omer 2023: סוף העולם 2019: 5 בום! 2021: The 8 2021: 3 2022: לכאורה (עם סטטיק ובן אל תבורי) 2024: חמישה לילות 2015: מהפכה! (Live) (בשיתוף משה פרץ) 2017: אחרי כל השנים (Live) 2021: לייב - פארק הירקון (Live) 2024: מנורה 2024 (Live) מדיה וקבצים בנושא עומר אדם בוויקישיתוף עומר אדם, ברשת החברתית פייסבוק עומר אדם, ברשת החברתית אקס (טוויטר) עומר אדם, ברשת החברתית אינסטגרם עומר אדם, סרטונים בערוץ היוטיוב עומר אדם, במסד הנתונים הקולנועיים IMDb (באנגלית) עומר אדם, באתר שירונט עומר אדם, באתר אפל מיוזיק (באנגלית) עומר אדם, באתר ספוטיפיי עומר אדם, באתר MusicBrainz (באנגלית) עומר אדם, דף שער בספרייה הלאומית אבי שושן, עומר אדם עושה היסטוריה, באתר Xnet‏, 27 במאי 2011 אסף נבו, ‏מקיסריה לבה"ד 20: עומר אדם חייל, באתר ‏מאקו‏, 2 בפברואר 2012 הילו גלזר, חייל של אהבה: מי אתה, עומר אדם?, באתר nrg‏, 17 בפברואר 2012 ערן סויסה, עומר אדם מסתכל לסטריאוטיפ בעיניים, באתר ישראל היום, 27 בספטמבר 2013 איילת רוזן, ‏"כל תפילה שלי היא שיחה עם אלוהים", באתר ‏מאקו‏, 16 בינואר 2014 לירון שמם, ‏הבוגר, באתר ‏מאקו‏, 1 באפריל 2015 ערן איצקוביץ', 'מודה אני': ההזדמנות המפוספסת של עומר אדם, באתר nrg‏, 20 באוגוסט 2015 שי להב, מסלסולים ועד בלוז: עומר אדם מתאים לכולם, באתר ynet, 16 בפברואר 2017 ערן סויסה, אדם בתוך עצמו, באתר ישראל היום, 9 באפריל 2017 טליה לוין, ‏בלי ראיונות, בלי תקשורת ובלי לדפוק חשבון: כך עומר אדם כבש את המדינה, באתר מעריב אונליין, 5 במאי 2018 עומר שוברט, ככה בונים מותג: איך הופכים את עומר אדם לדבר שהוא הרבה יותר ממוזיקה, באתר הארץ, 4 בספטמבר 2018 רז ישראלי, האדם הראשון, באתר ישראל היום, 20 ביוני 2019 לירון שמם, ‏הבוגר, באתר ‏מאקו‏, 1 באפריל 2015. רז שכניק, עומר שלום לדרכון, באתר "ידיעות אחרונות", 17 בנובמבר 2019 סבתו מצד אימו היא האמנית אביבה שמר אסף נבו, ‏מקיסריה לבה"ד 20: עומר אדם חייל, באתר ‏מאקו‏, 2 בפברואר 2012. עמית קוטלר, עומר אדם פרש מ"כוכב נולד", באתר ynet, 5 באוגוסט 2009 אבי שושן, האדם העליון: עומר אדם כבש את קיסריה, באתר ynet, 16 ביוני 2011 חגי אוזן‏, להיות אדם: עומר אדם בא מוכן להופעת הבכורה בקיסריה, באתר וואלה, 16 ביוני 2011 סמדר שילוני, "הסוכנים": כבר לא סוכנים חשאיים, באתר ynet, 4 בספטמבר 2012 רועי יולדוס רוזנצוייג, ‏נסיך: עומר אדם הצטלם לקליפ לקראת אירועי הגאווה בתל אביב, באתר ‏מאקו‏, 5 במאי 2013 אסף נבו, ‏אלבום חדש לעומר אדם: "מוזיקה ושקט", באתר ‏מאקו‏, 18 באוגוסט 2013 אסף נבו, ‏עומר אדם קיבל מיו-טיוב את פרס "כפתור הכסף", באתר ‏מאקו‏, 26 בפברואר 2014 צפו: הקליפ של עומר אדם לזגורי אימפריה, באתר ynet, 2 בפברואר 2015 נועם ברדין, ‏התשובה של עומר אדם ל"זמר שלוש התשובות", באתר ‏מאקו‏, 8 במרץ 2015 מערכת mako מוזיקה, ‏"אחרי כל השנים": שיר חדש לעומר אדם, באתר ‏מאקו‏, 1 בפברואר 2016 המצעד הישראלי 18 בפברואר 2016 תוצאות דירוג המצעד לשבוע 25 ביניואר 2016(הקישור אינו פעיל, 6.1.2020) המצעד השבועי, שבוע 07, 2016, באתר מדיה פורסט ישראל(הקישור אינו פעיל, 4 בינואר 2017) פרסי אקו"ם, באתר אקו"ם מערכת mako מוזיקה, ‏"שדות של תירוצים", באתר ‏מאקו‏, 17 באפריל 2016 וואלה! תרבות‏, המצעד הישראלי השנתי של גלגלצ וואלה!, באתר וואלה, 19 בספטמבר 2017 עולה ולא יורד: כמה ירוויח עומר אדם מהקמפיין שלו ל"מנגו"?, באתר ‏מאקו‏, 16 באוקטובר 2017 עומר אדם לא עוצר: האזינו לשיר החדש, "שני משוגעים", באתר וואלה, 15 בינואר 2018 עמי פרידמן ודלית רצ'שטר, אתם בחרתם: "שני משוגעים" של עומר אדם הוא שיר השנה, באתר ynet, 6 בספטמבר 2018 הלהיט הענק הבא: קבלו את השיר החדש של עומר אדם, באתר וואלה, 20 במרץ 2018 וואלה! תרבות‏, האזינו לשיר החדש של עומר אדם, "בחורים טובים", באתר וואלה, 27 ביולי 2018(הקישור אינו פעיל, 15.8.2022) שגיא בן נון‏, זעם בקהילה הלהט"בית על עומר אדם: "שירו החדש – טרנספובי", באתר וואלה, 29 ביולי 2018 שובר את השיא של עצמו: עומר אדם מכר 30 אלף כרטיסים להופעתו, באתר וואלה, 11 במרץ 2018 להיות זמר: עומר אדם רכש את מלון נווה אטי"ב, באתר Passportnews, ‏31 במאי 2019 נדב מנוחין‏, מהפכת עומר אדם הושלמה בפארק: הביישן מכוכב נולד בנה אימפריה, באתר וואלה, 18 ביולי 2019 לשון הרע לא מדבר אליו: עומר אדם מפתיע באלבום חדש, באתר "סרוגים", 1 בינואר 2020 עומר אדם – יש דברים שלא עושים, באתר ‏מאקו‏, 26 בפברואר 2020 דור מאיר מועלם, ‏דאלה מאמי: עומר אדם משחרר את הדואט המצופה עם ניקי ג'אם, באתר ‏מאקו‏, 19 באוגוסט 2021 מעריב אונליין, ‏סערה סביב השיר החדש נמשכת: המכה שנפלה על עומר אדם, באתר מעריב אונליין, 4 בינואר 2022 עומר אדם משיב למרב מיכאלי: "לפני שאת מטיפה מוסר, תתייחסי בכבוד לעובדות שלך", באתר ynet, 3 בינואר 2022 דורית אסרף מזרחי, "סוף העולם": עומר אדם שחרר אלבום חדש, באתר כאן – תאגיד השידור הישראלי, 1 ביוני 2023 מאיה כהן, מפתיע: עומר אדם בסטלות, באתר ישראל היום, 24 באוגוסט 2023 היטליסט: מצעד המוזיקה של ישראל mako, באתר היטליסט, ‏4 בספטמבר 2023 נועם כהן, ‏עומר אדם ואינפקטד מאשרום בשיר לזכר הנרצחים ב-Nova, באתר ‏מאקו‏, 26 באוקטובר 2023 דורית אסרף מזרחי, לזכר משה ואלעד אוחיון: שיר חדש לעומר אדם והראפר "שרק", באתר כאן – תאגיד השידור הישראלי, 27 בנובמבר 2023 איתמר אייכנר, רן בוקר, טקס המשואות 2024: חנן בן ארי, עומר אדם ויובל דיין צפויים להופיע, באתר ynet, 28 בפברואר 2024 מאיה כהן, מערבב ביזנס ופלז'ר: הצעד הבא של עומר אדם, באתר ישראל היום, 15 בספטמבר 2024 אורנה יפת, עומר אדם, המותג הסיני המתקלקל והמיליונים שהתנדפו, באתר כלכליסט, 15 באוקטובר 2020 בית המשפט המחוזי בתל אביב, החלטה שניתנה על ידי אליהו בכר ב-1 ביוני 2021, בתיק Verso America llc נ' אופטיקנה – האופטיסטור הראשון בע"מ מירב קריסטל, למרות הניסיון העגום: עומר אדם חוזר למשקפי השמש כפרזנטור של "קטלייה", באתר ynet, 6 ביולי 2021 גולן חזני, עומר אדם ואירופה ישראל ישקיעו כ-400 מיליון שקל בחוות שרתים בעפולה, באתר כלכליסט, 6 במאי 2021 אסף גלעד, ‏הקבוצה של עומר אדם ואירופה ישראל תקים חוות שרתים שלישית ליד בית שמש, באתר גלובס, 17 באפריל 2022 ישראל פישר, חוות השרתים של עומר אדם ליד בית שמש מתחברת לחשמל, באתר TheMarker‏, 25 ביולי 2022 גיל משעלי, ‏עומר אדם עוזב את הארץ ולוקח הפסקה ממוזיקה, באתר ‏מאקו‏, 28 בנובמבר 2022 יפעת הללי אברהם, ‏אחרי שעזבו לדובאי: כל הפרטים על המגורים של עומר ויעל, באתר ‏מאקו‏, 5 בינואר 2023 ליעד בן צור, זה רשמי: עומר אדם עוזב את דובאי וחוזר לישראל, באתר חדשות 13, 21 במאי 2023